stanford-oval/wikipedia huggingface dataset:
Huokoseläimet
Aiheesta muualla

Foraminifera Tietoa ja kuvia huokoseläimistä (Lontoon yliopisto) (englanniksi)
Big Brother 2010

Big Brother 2010:n logo.
Big Brother 2010 oli tositelevisiosarja Big Brotherin suomalaisen version 6. tuotantokausi. Kausi alkoi 24. elokuuta 2010 ja päättyi 28. marraskuuta 2010 kestäen 97 päivää. Kauden voitti Niko Nousiainen.
Susanna Laine toimi Big Brother Talk Show'n juontajana, ja Elina Viitanen Big Brother Extran juontajana. Big Brother 2010 alkaa -lähetyksen Laine ja Viitanen juonsivat yhdessä; lisäksi Viitanen oli mukana 12. syyskuuta 2010 lähtien Big Brother Talk Show'ssa toisena juontaja päivittämässä katsojille äänestystilannetta.
Tälle tuotantokaudelle BB-talon paikka vaihtui Espoon Kivenlahdesta Espoon Kiloon. Hakutilaisuudet 6. tuotantokaudelle järjestettiin maalis–huhtikuussa 2010 Helsingissä, Turussa, Lappeenrannassa, Kuopiossa, Jyväskylässä, Tampereella, Oulussa ja Rovaniemellä.
Kauden alkua seuraavana päivänä esitetty kooste 1. päivän tapahtumista sai keskimäärin 628 000 katsojaa ja ensimmäinen BB Extra -jakso 170 000 katsojaa. Tuotantokauden finaalilähetys sai keskimäärin 578 000 katsojaa.
Asukkaat

| Asukkaan tiedot (nimi, ikä, asuinpaikka) | Saapui taloon | Poistui talosta | Poistumisen  syy |
| --- | --- | --- | --- |
| Niko Nousiainen (27), Helsinki Oli asukasvaihdossa Slovenian BB-talossa | päivä 9 | päivä 97 | Voittaja |
| Marika Eerola (23), Helsinki | päivä 1 | päivä 97 | Toinen |
| Nino Hermas †  (31), Helsinki | päivä 9 | päivä 97 | Kolmas |
| Eetu Karhunen (22), Tampere | päivä 51 | päivä 97 | Neljäs |
| Petri Tiainen (25), Kuopio | päivä 1 | päivä 94 | häätö |
| Noora Kokkola (22), Turku | päivä 66 | päivä 94 | häätö |
| Elisabet Vuorinen (21), Espoo | päivä 1 | päivä 90 | häätö |
| Jani Tenhunen (32), Helsinki | päivä 66 | päivä 83 | häätö |
| Elli-Maija Martikainen (22), Vantaa | päivä 66 | päivä 76 | häätö |
| Sandra Auer (24),  Maribor, Slovenia | päivä 69 | päivä 75 | Palasi Slovenian Big Brother -taloon |
| Vilhelmiina Noronen (23), Jyväskylä | päivä 21 | päivä 69 | häätö |
| Inka Tuominen †  (20), Vantaa | päivä 51 | päivä 62 | häätö |
| Ksenia Suokas (19), Jyväskylä | päivä 1 | päivä 55 | häätö |
| Hannu Mikkola (24), Porvoo | päivä 1 | päivä 54 | sääntörikkomus |
| Satu Tuisku (40), Seinäjoki | päivä 1 | päivä 48 | häätö |
| Ellinoora Lehtovaara (19), Kuopio | päivä 20 | päivä 41 | häätö |
| Paul Puolakka (26), Helsinki | päivä 1 | päivä 39 | henkilökohtaiset syyt |
| Ville Kinnunen (19), Leppävirta | päivä 1 | päivä 36 | sopimusrikkomus |
| Riikka  Haahkola (23), Kouvola | päivä 21 | päivä 34 | häätö |
| Habib Mohseni (20), Nokia | päivä 1 | päivä 34 | häätö |
| Mia Mäkipää (19), Helsinki | päivä 1 | päivä 27 | häätö |
| Esa-Tapio Palmu (27), Kouvola | päivä 20 | päivä 27 | salatehtävän päättyminen |
| Mari Luhtavaara (18), Helsinki | päivä 1 | päivä 20 | häätö |
| Niko Saarinen (23), Kerava | päivä 9 | päivä 13 | häätö |
| Henna Kurhinen (21), Kerava | päivä 9 | päivä 13 | häätö |
| Marianna Zaikova (25), Helsinki | päivä 9 | päivä 13 | häätö |
| Maria Kalho (22), Helsinki | päivä 1 | päivä 6 | häätö |
| Jani Yliviuhkola (23), Helsinki | päivä 1 | päivä 6 | häätö |
Viikkotehtävät

| Viikko | Tehtävän nimi | Vedonlyönti- prosentti | Tulos |
| --- | --- | --- | --- |
| 2 | Kierrätä ja kiihdytä | 69% | Onnistui |
| 3 | Autiosaari | 99% | Epäonnistui |
| 4 | M/S Big Brother | 99% | Epäonnistui |
| 5 | Kaukaiset Maat | 99% | Epäonnistui |
| 6 | Farmi | 99% | Onnistui |
| 7 | Raiteilla | 99% | Onnistui |
| 8 | Unelmia ja toimistohommia | 99% | Onnistui |
| 9 | Tervetuloa Jeboulandiaan | 99% | Epäonnistui |
| 10 ja 11 | Kansainvälinen asukasvaihto | 99% | Onnistui |
| 12 | Glamour | 99% | Onnistui |
| 13 | Pro Minä | 99% | Onnistui |
| 14 | Valeviikkotehtävä: Jääkausi 2010 | 99% | Onnistui |
Päällikkökilpailut

| Viikko | Tehtävän nimi | Päällikkö |
| --- | --- | --- |
| 2 | Suuri kilpa-ajo | Petri |
| 3 | Laatikoiden salaisuudet | Satu |
| 4 | Suuri seksivisa | (Marika) |
| 5 | Frisbeegolf | Niko N |
| 6 | Pukkimittelö | Niko N |
| 8 | Kierrätä ja kirjoita | Vilhelmiina |
| 9 | Soodaa ja sassiin | Nino |
| 11 | Tanssi Sandralle | Elisabet |
| 12 | Kallein kauppakassi minuutissa | Niko N |
Kansainvälinen asukasvaihto

31. lokakuuta 2010 Niko N lähettiin asukasvaihtoon Slovenian julkkis-Big Brotherin 1. tuotantokaudelle. Vastaavasti Sloveniasta tuli Suomeen yksi asukas, Sandra Auer. 6. marraskuuta 2010 Sandra palasi takaisin Sloveniaan ja samana päivänä myös Niko N palasi takaisin Suomeen.
Aiheesta muualla

Big Brotherin 6. tuotantokauden kotisivut
Big Brother
| --- | --- |
Big Brother Suomi:  1 (2005) | 2 (2006) | 3 (2007) | 4 (2008) | 5 (2009) | 6 (2010) | 7 (2011)  | 8 (2012) | Julkkis Big Brother (2013) | 10 (2014) | 11 (2019) | 12 (2020) | Big Brother Vip (2021) | 14 (2021) | 15 (2022)
Eurooppa:  Albania | Belgia | Bulgaria | Kroatia | Tšekki | Tanska | Ranska | Saksa | Kreikka | Unkari | Italia | Hollanti | Norja | Puola | Portugali | Romania | Venäjä | Slovakia | Slovenia | Espanja | Ruotsi | Ruotsi ja Norja | Sveitsi | Iso-Britannia ja Irlanti | Ukraina | Entinen Jugoslavia
Afrikka:  Afrikka | Nigeria | Etelä-Afrikka
Amerikka:  Argentiina | Brasilia | Québec | Kolumbia | Ecuador | Meksiko | Pacific | USA
Australia ja Aasia:  Arabia | Australia | Intia | Indonesia | Israel | Filippiinit | Thaimaa
Hoatsinit

| Hoatsinit |
| --- | --- |
 Hoatsin (Opisthocomus hoazin)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Hoatsinlinnut Opisthocomiformes  Sclater, 1880
Heimo::  Hoatsinit Opisthocomidae  Swainson, 1837
Suvut
 †Foro?  †Hoazinavis  †Hoazinoides  †Namibiavis  †Onychopteryx  Opisthocomus  †Protoazin 
Katso myös
   Hoatsinit Wikispeciesissä   Hoatsinit Commonsissa 
Infobox OKNimi-testi OK: 
Hoatsinit, aikaisemmalta nimeltään töyhtökanat (Opisthocomidae) on hoatsinlintujen lahkon ainoa heimo. Siihen kuuluu vain yksi elossa oleva laji, hoatsin eli haisukäki (Opisthocomus hoazin), joka elää Etelä-Amerikassa. Lisäksi heimoon luetaan useita sukupuuttoon kuolleita lajeja, joita tavattiin myös Afrikasta ja Euroopasta.
Henri Ikonen (pesäpalloilija)

Henri Ikonen (s. 30. toukokuuta 1991 Jyväskylä) on suomalainen entinen pesäpalloilija. Ikonen pelasi suurimman osan urastaan pesäpallon suomensarjassa joukkueinaan Lievestuoreen Kisa, Jyväskylän Valo ja Jyväskylän Lohi. Kausilla 2009 ja 2017 Ikonen pelasi toiseksi korkeimmalla sarjatasolla Ykköspesiksessä Jyväskylän Kirin ja Lohen joukkueissa.
Kaudella 2010 Ikonen teki neljän ottelun mittaisen visiitin Superpesikseen Kirin joukkueessa. Neljässä ottelussa hän löi yhden juoksun. Hänen kärkilyöntiprosenttinsa oli 46,2 %. Ikonen lopetti uransa kauden 2017 päätteeksi.
Hesperomeles ferruginea

| Hesperomeles ferruginea |
| --- | --- |
 Oksanhaara lehtineen ja hedelmineen
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Tribus::  Maleae
Suku::  Hesperomeles
Laji::  ferruginea
Kaksiosainen nimi
 Hesperomeles ferruginea  (Pers.) Benth. 
Synonyymit
 Crataegus ferruginea Pers.  Eriobotrya cordata Lindl.  Eriobotrya oblonga D. Dietr.  Hesperomeles cordata (Lindl.) Lindl.  Hesperomeles lanuginosa (Ruiz & Pav.) Hooker  Hesperomeles latifolia (Kunth) M. Roemer  Hesperomeles oblonga Lindl.  Mespilus ferruginea (Kunth) Poir.  Mespilus lanuginosa Ruiz & Pav.  Osteomeles cordata (Lindl.) Decne.  Osteomeles ferruginea (Pers.) Kunth  Osteomeles latifolia Kunth  Pyrus andina M. F. Fay & Christenh. 
Katso myös
   Hesperomeles ferruginea Wikispeciesissä   Hesperomeles ferruginea Commonsissa 
Infobox OKNimi-testi OKIUCN-testi OK: 
Hesperomeles ferruginea on ruusukasvien heimoon kuuluva kasvilaji. Se kasvaa luonnonvaraisena Andien vuoristossa Perussa, Ecuadorissa, Boliviassa, Kolumbiassa sekä Venezuelassa. Lajilla ei ole suomenkielistä nimeä.
Ulkonäkö ja koko

Hesperomeles ferruginea on 12 metrin korkuiseksi kasvava ainavihanta pensas tai puu, jonka rinnankorkeusläpimitta on 50 senttimetriä. Kasvin kaarna on harmaata; pienet oksat ovat ruosteenvärisiä. Hammaslaitaiset lehdet ovat soikeita tai elliptisiä, 5–7 senttimetriä pitkiä; niiden alapinnassa on ruosteenvärisiä karvoja.
Valkoiset kukat sijaitsevat viuhkamaisissa kukinnoissa, jotka ovat enintään 10 senttimetriä pitkiä. Ohuen karvan peittämät valkoiset terälehdet ovat noin senttimetrin pituisia. Kukasta kypsyvä hedelmä on pieni, punainen, jopa 2 senttimetrin levyinen omenantapainen epähedelmä, joka on maultaan kitkeränmakea.
Levinneisyys ja elinympäristö

Hesperomeles ferruginea kasvaa luonnonvaraisena Andeilla 1900–4000 metrin korkeudessa vuoristometsissä ja paramo-ruohotasangoilla.
Käyttö

Hesperomeles ferruginea tuottaa korkealaatuista puuainesta, joka on sopivaa sisätilojen puusepäntöihin. Puuaines on väriltään valkoista, suorasyistä ja keskikovaa.
Käännös suomeksi
Hisøyn kirkko

| Hisøyn kirkko Hisøy kirke |
| --- | --- |
 Kirkko vuonna 2007.
Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1849
Suunnittelija:  Gustav Adolph Lammers
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hisøyn kirkko (norj. Hisøy kirke) on Arendalin kunnassa Agderin läänissä Norjassa sijaitseva puinen ristikirkko vuodelta 1849.
Aiheesta muualla

Kuvia tai muita tiedostoja aiheesta Hisøyn kirkko Wikimedia Commonsissa
Henrik Samuelsson

| Henrik Samuelsson |
| --- | --- |

Henkilötiedot
Syntynyt: 7. helmikuuta 1994 (ikä 30) Pittsburgh, Pennsylvania, Yhdysvallat
Kansalaisuus:   Yhdysvallat  Ruotsi
Jääkiekkoilija
Pelipaikka:  hyökkääjä
Maila:  oikea
Pituus:  191 cm
Paino:  99 kg
Seura
Seura:  HK Saryarka Karaganda
Sarja:  VHL
Pelaajaura
Pääsarjaura:  2011–
Aik. seurat:  MODO Hockey (SEL) Portland Pirates (AHL) Arizona Coyotes (NHL) Tucson Roadrunners (AHL) Bakersfield Condors (AHL) Idaho Steelheads (ECHL) Rockford IceHogs (AHL)
NHL-varaus:  27. varaus, 2012 Phoenix Coyotes
Henrik Samuelsson (s. 7. helmikuuta 1994 Pittsburgh, Pennsylvania, Yhdysvallat) on yhdysvaltalais-ruotsalainen jääkiekkoilija, joka pelaa Venäjän VHL-liigan kazakstanilaisjoukkue HK Saryarka Karagandassa. Phoenix Coyotes varasi hänet ensimmäisellä kierroksella 27. pelaajana NHL:n varaustilaisuudessa 2012. Hän on pelipaikaltaan keskushyökkääjä, mutta osaa pelata myös laidassa. Samuelssonin vahvuuksiin kuuluu koko, kahden suunnan pelaaminen, voima, kulmaväännöt ja intensiivisyys. Hänen heikkouksiinsa kuuluu luistelu sekä ajoittainen kurinalaisuuden puute, mikä aiheuttaa myös turhia jäähyjä. Samuelsson laukoo oikealta.
Ura > Seuraura

Samuelsson syntyi ja sai kiekko-oppinsa Yhdysvalloissa hänen isänsä Ulfin pelatessa NHL:ssä ja toimittua sittemmin Phoenix Coyotesin kykyjenetsijänä. Henrik Samuelsson siirtyi PF Changs -nimisestä phoenixläisjoukkueesta Yhdysvaltain kehitysmaajoukkueen mukaan kaudeksi 2010–2011, jolloin hän pelasi mm. USHL-liigaa.
Kaudeksi 2011–2012 Samuelsson siirtyi lähtökohtaisesti MODO Hockeyn junioreihin, kun Ulf siirtyi sen Elitserien-joukkueen päävalmentajaksi. Hän pelasi MODOn J20-joukkueessa 16 ja J18-joukkueessa kolmen ottelun verran. Samuelsson pelasi myös 15 Elitserien-ottelua tehden kaksi syöttöpistettä. Hän siirtyi kuitenkin kesken kauden, tammikuussa 2012 WHL-joukkue Edmonton Oil Kingsiin. Samuelsson voitti kauden päätteeksi WHL:n mestaruuden, Ed Chynoweth Cupin ja oli Memorial Cup -lopputurnauksessa Oil Kingsin paras pistemies tehoilla 2+3=5. Hänet valittiin turnauksen tähdistökentälliseen.
Phoenix Coyotes varasi Samuelssonin ensimmäisellä kierroksella 27. pelaajana kesällä 2012. Kaudella 2012–2013 hän oli Oil Kingsin kolmanneksi paras pistemies tehoilla 33+47=80. Maaliskuussa 2013 Samuelsson teki kolmivuotisen tulokassopimuksen Coyotesin kanssa, mutta hän jatkoi vielä pelejään WHL:ssä kaudella 2013–2014. Samuelsson nousi Oil Kingsin varakapteeniksi. Hän oli joukkueen paras pistemies ja syöttäjä tehoilla 35+60=95, joilla Samuelsson sijoittui koko WHL:n pistepörssissä yhdeksänneksi. Hän voitti Oil Kingsin sisäisen pistepörssin myös kevään 2014 pudotuspeleissä tehoilla 8+15=23, joiden päätteeksi Samuelsson voitti WHL:n mestaruuden. Hän voitti myös koko Memorial Cup -turnauksen pistepörssin tehoilla 4+4=8. Oil Kings voitti turnauksen ja Samuelsson palkittiin sen arvokkaimpana pelaajana Ed Chynoweth Awardilla sekä valittiin tähdistökentälliseen.
Kaudeksi 2014–2015 Samuelsson siirtyi Arizona Coyotesin (ent. Phoenix Coyotes) organisaatioon. Hän pelasi kautensa pääosin AHL-joukkue Portland Piratesissa, jossa tulokaskausi toi 68 runkosarjaottelussa tehot 18+22=40 ja viidessä playoff-ottelussa tehot 2+3=5. Samuelsson oli runkosarjassa joukkueen kolmanneksi paras maalintekijä ja neljänneksi paras pistemies. Hän debytoi kauden aikana myös NHL:ssä, jossa Samuelsson pelasi kolme ottelua ilman tehopisteitä. Samuelsson teki NHL-debyyttinsä 26. helmikuuta 2015 vieraissa New York Rangersia vastaan. Hän sai ottelussa jääaikaa 9.33 minuuttia. Vastustajajoukkue Rangersin valmennustiimiin kuuluu Samuelssonin isä Ulf.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Saksa 2011 | jääkiekko |  |
Samuelsson edusti Yhdysvaltoja alle 18-vuotiaiden MM-kilpailuissa vuonna 2011, jolloin hän voitti maailmanmestaruuden. Hän pelasi samana vuonna myös World U-17 Hockey Challengessa, jolloin Samuelsson oli tehoilla 6+4=10 Yhdysvaltain paras pistemies sekä koko turnauksen toiseksi paras maalintekijä ja kolmanneksi paras pistemies.
Muuta

Henrikin isä Ulf Samuelsson pelasi omalla urallaan yli 1000 NHL-ottelua ja hän toimii nykyään NHL-joukkue New York Rangersin apuvalmentajana. Henrikin isoveli Philip pelaa hänen joukkuetoverinaan Coyotesin organisaatiossa. Heidän pikkusiskonsa Victoria pelaa Pennsylvanian osavaltionyliopistojoukkueessa ja edustaa maajoukkuetasolla Ruotsia. Nuorempi pikkuveli Adam pelaa Connecticut Jr. Rangersin juniorijoukkueessa.
Hummerisota

Brasilialainen  B-17 saattamassa ranskalaista hävittäjää Tartu. Kuva vuodelta 1963.
Hummerisota oli Brasilian ja Ranskan välinen langustien pyyntioikeuksiin liittynyt konflikti vuosina 1961–1963. Brasilian hallitus ei suostunut antamaan ranskalaisille kalastusaluksille lupaa pyydystää langusteja 100 mailia (160 km) lähempänä Brasilian koillisrannikkoa. Brasilia perusteli kieltoa sillä, että langustit ryömivät pitkin mannerjalustaa. Ranskalaisten mielestä taas hummerit uivat, joten niiden pyydystämisen tulisi olla sallittua kaikkien maiden kaikille kalastusaluksille. Kiista ratkesi, kun Brasilia yksipuolisesti päätti laajentaa aluevesiään 200 merimailin (370 km) etäisyydelle ja täten kattamaan kiistanalaisen alueen.
Kiista tapahtui ennen vuonna 1982 hyväksytyn Yhdistyneiden kansakuntien merioikeusyleissopimuksen solmimista, mutta siitä huolimatta se päättyi 10. joulukuuta 1964 allekirjoitettuun sopimukseen, jonka mukaan 26 ranskalaisella aluksella oli oikeus kalastaa alueella enintään viiden vuoden ajan edellyttäen, että ne maksaisivat osan tuotoistaan brasilialaisille kalastajille.
Kiistan synty ja kulku

Vuonna 1961 Mauritanian rannikon edustalla hyvin kannattavasti kalastaneet ranskalaiset alukset päättivät laajentaa toiminta-aluettaan Atlantin yli. Alukset päätyivät Brasilian rannikolle, jossa hummereita löytyi merenalaisilta kallioilta 76–198 metrin syvyydestä. Paikalliset kalastajat valittivat kuitenkin, että suuret ranskalaiset kalastusalukset tulivat Parnanmbucon alueelle. Brasilian armeijan amiraali Arnoldo Toscano määräsi alueelle kaksi korvettia. Paikan päällä brasilialaisalusten kapteeni vaati ranskalaisaluksia vetäytymään mannerjalustan ulkopuolelle. Tilanne kuitenkin kiristyi merkittävästi, sillä ranskalaisalukset kieltäytyivät vetäytymästä ja lähettivät Ranskan hallitukselle pyynnön lähettää hävittäjä alusten saattajaksi. Tämän seurauksena Brasilian hallitus asetti useita aluksia hälytystilaan.
Samana päivänä Brasilian sisäministeri Hermes Lima piti Ranskan toimintaa vihamielisenä ja sanoi, että Brasilian hallitus ei tule antamaan periksi. Hän järjesti salaisen tapaamisen avustajiensa kanssa. Ranskan presidentti Charles de Gaulle reagoi lähettämällä alueelle  Duperré-luokan hävittäjän Tartun. Hän kuitenkin myöhemmin päätti kutsua aluksen takaisin liennyttääkseen jännitteitä. Brasilian presidentti João Goulart antoi ranskalaisaluksille 48 tuntia aikaa poistua, mutta alukset kieltäytyivät, minkä jälkeen Brasilian laivasto otti haltuunsa ranskalaisalus Cassiopéen Brasilian rannikolta 2. tammikuuta 1962. Huhtikuuhun 1963 mennessä molemmat maat pohtivat pitäisikö niiden ryhtyä sotaan hummereiden takia.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lobster War
Käännös suomeksi
Hit

| Hit |
| --- | --- |

 Hit
 Koordinaatit: 33.6379°N, 42.8260°E 
Valtio:  Irak
Maakunta:  Anbarin maakunta
piirikunta:  Hitin piirikunta
Väkiluku (1/2014)  (Koko Hitin piirin väkiluku. Suuri osa väestöstä sittemmin paennut seudulta ääri-islamistisen Isisin vallattua alueita syksyllä 2014.):  130 000
Infobox OKVirheellinen NIMI-arvo: 
Hit (arab. هيت‎, ‎Hīt, myös muodossa Heet) on historiallinen kaupunki Länsi-Irakin Anbarin maakunnassa, Eufratjoen oikeanpuolisella eli lounaisella rannalla. Maakuntakeskus Ramadi sijaitsee kaupungista linnuntietä 49 kilometriä ja pääkaupunki Bagdad 150 kilometriä itäkaakkoon. Jo muinaisen Mesopotamian aikaan Hit tunnettiin arvostetuista bitumilähteistään.
Silta Hitin kaupungissa.
Hit on Anbarin maakunnan Hitin piirikunnan hallintokeskus. Tammikuussa 2014 julkaistussa YK:n Irakin analyysiyksikön katsauksessa Hitin piirikunnassa arvioitiin asuvan 9 prosenttia koko maakunnan väestöstä (1,482 milj. as.) eli noin 130 000 ihmistä.
Lokakuussa 2014 ääri-islamistisen Isisin taistelijat ottivat Hitin piirikunnan  hallintaansa. Valtauksessa käytettiin hyväksi itsemurhapommituksia. Väkivaltaisuuksien johdosta 180 000 Hitin kaupungin ja lähiseudun asukasta sekä sinne turvaan hakeutunutta pakolaista pakeni seudulta itään, Ramadin kaupunkia kohti. Marraskuussa 2014 terrorijärjestön kerrottiin vanginneen ja todennäköisesti surmanneen kymmeniä miehiä ja lapsia, jotka kuuluivat paikalliseen Albu Nimr -sunniheimoon. Edellispäivinä Isisin kerrottiin surmanneen julkisin joukkoteloituksin jo satoja saman, terrorijärjestöä kohtaan vastarintaa tehneen heimon jäseniä. Keväällä 2015 uutisoitiin Isisiä vastaan käytävän taistelun voimistumisesta Hitin piirikunnassa. Terroristijärjestön kerrottiin estäneen kaupungin asukkaita, erityisesti naisia ja lapsia, pakenemasta kaupungista sekä käyttäneen heitä ihmiskilpinä. Myös Yhdysvaltain johtamien Nato-maiden liittouma on tehnyt monia ilmaiskuja seudulle.
Aiheesta muualla

Kuvia tai muita tiedostoja aiheesta Hit Wikimedia Commonsissa
ISIL captures Anbar province town in Iraq, kills 19 police (13.12.2014) (englanniksi) (aljazeera.com/)
Helsinki Dance Company

Helsinki Dance Company on Suomen suurin nykytanssiryhmä. Ryhmällä on Suomessa poikkeuksellinen asema ainoana kiinteän ammattiteatterin yhteydessä toimivana pysyvänä kokoonpanona. Se toimii Helsingin kaupunginteatterin alaisuudessa ja tunnettiin aikaisemmin nimellä Helsingin Kaupunginteatterin tanssiryhmä.
Tanssiryhmän perustamisajankohtana voidaan pitää vuotta 1973, jolloin kaupunginteatteriin kiinnitettiin tanssimestariksi Seija Simonen sekä kuusi vakinaista tanssijaa. Seuraavana vuonna tanssijoiden määrä nousi jo kahdeksaan. Vuonna 1982 ryhmän tanssimestariksi valittiin Jorma Uotinen, jonka johtamana ryhmä itsenäistyi ja kehittyi taiteellisesti uudelle tasolle. Tanssiryhmän omiin tuotantoihin panostettiin yhä enemmän puheteatteriesitysten avustamisen rinnalla. Uotisen yhdeksänvuotisen kauden aikana ryhmä saavutti nykyisen korkean taiteellisen tasonsa itsenäisenä tanssiryhmänä, mistä osoituksena sille myönnettiin vuonna 1992 tanssitaiteen valtionpalkinto. Ulkomaiset kiertueet tulivat myös osaksi ryhmän toimintaa.
Ryhmä on tehnyt esityksiä kaikille Helsingin kaupunginteatterin näyttämöille sekä vieraillut suomalaisilla ja ulkomaisilla näyttämöillä. Ryhmän tanssijat ovat myös osallistuneet Kaupunginteatterin tuottamiin musikaaleihin ja puhenäytelmiin tanssijoina, näyttelijöinä ja koreografeina.
Ryhmään kuului 11 vakinaista tanssijaa sekä harjoittaja. Ryhmän taiteellisina johtajina ovat toimineet Liisa Priha, Jorma Uotinen, Carolyn Carlson, Marjo Kuusela, Kenneth Kvarnström, Ari Tenhula, Nigel Charnock, Ville Sormunen ja Jyrki Karttunen. Lokakuusta 2020 alkaen ryhmän johtajana on toiminut Antti Lahti.
Aiheesta muualla

Helsinki Dance Companyn viralliset sivut
Highschool of the Dead

| Highschool of the Dead |
| --- | --- |
学園黙示録   (Gakuen Mokushiroku)
Genre: kauhu, ecchi, toiminta, seinen 
Manga
Tekijä: Daisuke Satō (käsikirjoittaja) Shouji Satō (piirtäjä)
Julkaisija: Fujimi Shobo (lehti) Kadokawa Shoten (tankōbon)
Sarjajulkaisulehti: Monthly Dragon Age
Ensimmäinen painatus: syyskuu 2006 –
Kirjojen lukumäärä: 7 
TV-anime
Ohjaaja: Tetsurō Araki
Studio: Madhouse
Lähetyskanavat:  AT-X, TV Kanagawa, Tokyo MX, Chiba TV, KBS Kyoto, TV Aichi, TV Saitama, Sun TV
Alkuperäinen lähetyskierros: 5. heinäkuuta 2010 – 20. syyskuuta 2010
Jaksojen määrä: 12 
Highschool of the Dead (学園黙示録, Gakuen Mokushiroku) on syyskuusta 2006 lähtien Monthly Dragon Age -lehdessä julkaistu manga, jota kirjoittaa Daisuke Satō ja piirtää Shouji Satō. Mangaan pohjautuvaa, Madhousen tuottamaa animesarjaa alettiin esittää Japanissa 5. heinäkuuta 2010. Sarja kertoo japanilaisista lukiolaisista, jotka joutuvat keskelle suurta zombien hyökkäystä.
Englanniksi sarjaa julkaisee pohjoisamerikkalainen mangakustantaja Yen Press.
Anime

Highschool of the Dead -animea esitettiin 5. heinäkuuta 2010 – 20. syyskuuta 2010. Jaksoja on 12. Jokaisella jaksolla on oma lopputunnuskappaleensa, jonka esittää Maon Kurosaki.
Anime > Jaksot

"Spring of the Dead" (5. heinäkuuta 2010)
"Escape from the Dead" (12. heinäkuuta 2010)
"Democracy under the Dead" (19. heinäkuuta 2010)
"Running in the Dead" (26. heinäkuuta 2010)
"Streets of the Dead" (2. elokuuta 2010)
"In the Dead of the Night" (9. elokuuta 2010)
"Dead Night and the Dead Ruck" (16. elokuuta 2010)
"The Dead Way Home" (23. elokuuta 2010)
"The Sword and Dead" (30. elokuuta 2010)
"The Dead's House Rules" (6. syyskuuta 2010)
"Dead Storm Rising" (11. syyskuuta 2010)
"All Dead's Attack" (20. syyskuuta 2010)
Aiheesta muualla

Fujimi Shobon Highschool of the Dead -internetsivut (Arkistoitu – Internet Archive) (japaniksi)
Animesarjan viralliset internetsivut (japaniksi)
Highschool of the Dead (manga) Anime News Networkissa
Highschool of the Dead (anime) Anime News Networkissa
ISO 3166-2:LC

Saint Lucian kuntajako.
ISO 3166-2:LC on ISO-standardointijärjestön standardi, joka määrittää geokoodit Saint Lucialle. ISO 3166-2:LC on ISO 3166-2 -standardin osajoukko, joka määrittää kymmenen kunnan koodit.
Koodit

Koodin ensimmäinen osa on ISO 3166-1 -standardin mukainen Saint Lucian maakoodi ”LC” ja toinen osa on aluekohtainen numero.
| Koodi | Alue |
| --- | --- |
LC-01: Anse-la-Raye
LC-02: Castries
LC-03: Choiseul
LC-05: Dennery
LC-06: Gros-Islet
LC-07: Laborie
LC-08: Micoud
LC-10: Soufrière
LC-11: Vieux-Fort
LC-12: Canaries